Na osnovu člana 39 stav 2 i 3 Zakona o turističkim organizacijama (,,Sl. list RCG”, broj 11/04, 46/07 i ,,Sl. list CG”, broj 73/10 i 40/11), člana 45 stav 1 tačka 8 Zakona o lokalnoj samoupravi (,,Sl.list RCG”, broj 42/03, 28/04, 75/05, 13/06 i ,,Sl.list CG”, broj 88/09, 03/10, 38/12 I 10/14) i člana 31 stav 1 tačka 8 Statuta Opštine Šavnik ( ,,Sl. list RCG- opštinski propisi”, broj 28/04 i ,,Sl.list CG – opštinski propisi”, broj 24/08 i 36/10), Skupština Opštine Šavnik, na sjednici održanoj \_\_\_\_\_\_. 2014.godine, donijela je

ODLUKU

**o visini, načinu obračunavanja i plaćanja** **članskog doprinosa Turističkoj organizaciji Opštine Šavni****k**

**Član 1**

Ovom odlukom utvrđuje se visina, način obračunavanja i plaćanja članskog doprinosa Turističkoj organizaciji Opštine Šavnik. Članski doprinos plaćaju sva pravna i fizička lica koja na teritoriji Opštine Šavnik imaju svoje sjedište ili organizacioni dio, a koja ostvaruju prihod obavljanjem turističkih, ugostiteljskih i s turizmom neposredno povezanih djelatnosti.

**Član 2**

Osnovni elementi za utvrđivanje visine članskog doprinosa su:

- grupe djelatnosti;

- obim prihoda koji član ostvari u godini koja prethodi godini za koju se utvrđuje članski doprinos.

Obim prihoda iz stava 1 ovog člana, predstavlja ukupni prihod ostvaren obavljanjem djelatnosti za koje je utvrđena obaveza plaćanja članskog doprinosa.

Član 3

Visina članskog doprinosa za djelatnosti koje su razvrstane Pravilnikom o razvrstavanju djelatnosti za koje se plaća članski doprinos turističkim organizacijama ("Sl. list CG", broj 36/13), utvrđuje se na sledeći način:

|  |  |
| --- | --- |
| GODIŠNJI OBIMPRIHODA | GODIŠNJI IZNOS ČLANSKOG DOPRINOSA  |
|   | I grupa | II grupa | III grupa | IV grupa | V grupa |
| do 10.000 | 50 | 40 | 30 | 20 | 10 |
| Od 10.001-50.000 | 60 | 50 | 40 | 30 | 20 |
| 50.001-100.000 | 80 | 64 | 52 | 40 | 32 |
| 100.001-200.000 | 160 | 128 | 104 | 80 | 64 |
| 200.001-300.000 | 240 | 192 | 156 | 120 | 96 |
| 300.001-500.000 | 400 | 320 | 260 | 200 | 160 |
| 500.001-1.000,000 | 800 | 640 | 520 | 400 | 320 |
| Preko 1000.000 | 1200 | 960 | 780 | 600 | 480 |

**Član 4**

Visina članskog doprinosa utvrđuje se rješenjem organa lokalne uprave nadležnog za poslove lokalnih javnih prihoda, prema podacima iz poreske prijave.

Nadzor nad utvrđivanjem, obračunavanjem i plaćanjem članskog doprinosa vrši ogran lokalne uprave nadležan za poslove lokalnih javnih prihoda.

**Član 5**

 Obveznici plaćanja članskog doprinosa dužani su, da Odjeljenu za lokalne javne prihode Opštine Šavnik, podnese godišnju poresku prijavu na obrascu PPČD do 31.marta tekuće godine za prethodnu godine za koju se utvrđuje članski doprinos.

Uz godišnju poresku prijavu, obveznici članskog doprinosa dužni su da dostave bilans uspjeha (pravna lica), odnosno dokaz o visini prihoda u prethodnoj godini (fizička lica- preduzetnici), kao i obavještenje o razvrstavanju djelatnosti, odnosno, drugi akat kojim se utvrđuje djelatnost.

 Ako obveznik plaćanja članskog doprinosa obavlja više djelatnosti za koje je propisana obaveza plaćanja članskog doprinosa, dužanje da u obrascu članskog doprinosa, koji je sastavni dio ove Odluke, prikaže ostvareni prihod za svaku djelatnost pojedinačno.

**Član 6**

Obveznik, plaćanja članskog doprinosa, uplaćuje:

* 70% članskog doprinosa Turističkoj organizaciji Opštine Šavnik, i
* 30% članskog doprinosa Nacionalnoj turističkoj organizaciji.

**Član 7**

Obeznik plaćanja članskog doprinosa utvrđenu obavezu izmiruje jednokratno, u godišnjem iznosu.

**Član 8**

U pogledu podnošenja poreske prijave, postupka utvrđivanja i kontrole članskog doprinosa, prinudne naplate i drugih pitanja koja nijesu utvrđena obom Odlukom, primjenjivaće se odredbe Zakona o poreskoj administraciji

**Član 9**

Ova odluka stupa na snagu osmog dana od dana objavljivanja u "Službenom listu Republike Crne Gore - opštinski propisi" a primjenjivaće se od 01.01.2015.godine

Broj: 030-01-\_\_\_

Šavnik, \_\_\_\_\_2014.godine

­­­­­­­­

**Skupština Opštine Šavnik**

predsjednik,

Nadežda Kotlica